Ορίσα

Η Ορίσα, ή ΟντίσαΤο σύγχρονο όνομα είναι Οντίσα. Έχει επικρατήσει όμως εκτός Ινδίας το παλαιότερο όνομα., είναι μία από τις 29 Ομόσπονδες Πολιτείες που συγκροτούν σήμερα την Ινδία. Βρίσκεται στο ανατολικό παράλιο τμήμα της χώρας, στο κόλπο της Βεγγάλης. Η συνολική της έκταση είναι 155.820 τ.χλμ., ενώ ο πληθυσμός της είναι 41.974.218 άτομα (απογραφή 2011). Πρωτεύουσά της είναι η πόλη Μπουμπανεσβάρ. Συνορεύει με τις εξής ομόσπονδες πολιτείες: τη Δυτική Βεγγάλη στα βορειοανατολικά, το Τζαρκάντ στα βόρεια, το Τσατίσγκαρ στα δυτικά και βορειοδυτικά και το Άντρα Πραντές στα νότια.

Η Οντίσα έχει 485 χιλιόμετρα ακτογραμμής κατά μήκος του κόλπου της Βεγγάλης, από το Μπαλασόρ έως το Γκάντζαμ. Είναι η 9η μεγαλύτερη ομόσπονδη πολιτεία σε έκταση και η 11η μεγαλύτερη πληθυσμιακά. Είναι επίσης η 3η πολυπληθέστερη πολιτεία της Ινδίας όσον αφορά τον φυλετικό πληθυσμό. Η λέξη Όντια προέρχεται από τη λέξη "Ούντρα" (αρχαίο όνομα). Η γλώσσα Όντια (παλαιότερα γνωστή ως Ορίγια) είναι η επίσημη και πιο διαδεδομένη γλώσσα, η οποία ομιλούταν από 33,2 εκατομμύρια άτομα, σύμφωνα με την Απογραφή του 2001.

Το αρχαίο βασίλειο Καλίνγκα, στο οποίο εισέβαλε ο Μαουριανός αυτοκράτορας Ασόκα το 261 π.Χ. προκαλώντας τον πόλεμο Καλίνγκα, είχε τα ίδια όρια με αυτά της σύγχρονης Οντίσα. Η σύγχρονη πολιτεία της Ορίσα ιδρύθηκε την 1η Απριλίου 1936, ως επαρχία στη Βρετανική Ινδία, και καταλαμβάνει κατά κύριο λόγο στις περιοχές που ομιλείται η γλώσσα Όντια. Η 1η Απριλίου γιορτάζεται ως Ημέρα της Οντίσα (ουτκάλ ντιβάς). Η περιοχή είναι επίσης γνωστή ως Ουτκάλα και αναφέρεται με αυτή την ονομασία στον εθνικό ύμνο της Ινδίας, τον "Τζάνα Γκάνα Μάνα". Ο Ανανταβαρμάν Τσονταγκάνγκα μετέφερε τη πρωτεύουσα της περιοχής στο Κουτάκ γύρω στο 1135. Μετά η πόλη χρησιμοποιήθηκε ως πρωτεύουσα από πολλούς ηγέτες, επί βρετανικής εποχής και μέχρι το 1948. Στη συνέχεια, το Μπουμπάνεσβαρ έγινε η πρωτεύουσα της Ορίσα.

 Σημειώσεις 

 Αναφορές 

 Πηγές 
 «Stateman΄s Year-Book 1987-88» σελ. 657-658.
 «Εγκυκλοπαίδεια Πάπυρος Λαρούς Μπριτάννικα».

 Εξωτερικοί σύνδεσμοι 

 Orissa's 1st Social Networking website 
 Official Website of the State Government of Odisha
 Official Website of Odisha State Tourism
 Find your friends in Orissa 


Κατηγορία:Ομόσπονδες Πολιτείες Ινδίας